Nabaga radības

"Nabaga radības" () ir 2023. gada Īrijas, Apvienotās Karalistes un ASV zinātniskās fantastikas melnā kinokomēdija, kuras režisors ir Jorgs Lantims. Filmā galvenās lomas atveido Emma Stouna, Marks Rafalo, Vilems Defo, Rāmi Jūsifs, Kristofers Ebots, Džerods Kārmaikls un Mārgarita Kvellija. Filma balstīta uz Alasdēra Greja tāda paša nosaukuma 1992. gada romānu.

Filma stāsta par Viktorijas laikmeta Londonā dzīvojošu jauno sievieti Bellu Baksteri (Stouna), kuru pēc pašnāvības mēģinājuma izglābj zinātnieks, pārstādot viņas vēl nedzimušā bērna smadzenes viņā.

Darbs pie filmas sākās jau 2017. gadā, kad Lantims filmēja filmu "Favorīte" (2018). Filmu oficiāli apstiprināja 2021. gada februārī. Filmēšana notika no 2021. gada augusta līdz decembrim Budapeštā.

Filmas "Nabaga radības" pirmizrāde notika  Venēcijas kinofestivālā, kur tā saņēma Zelta lauvas balvu. Latvijā filmas pirmizrāde notika  un to izplatīja Searchlight Pictures. Filma guva lielu kritiķu atzinību un to atzina par vienu no 2023. gada labākajām filmām gan Amerikas Kinoinstitūts, gan Nacionālā kinofilmu pārraudzīšanas padome. "Nabaga radības" nominēja 81. Zelta globusa balvai sešās kategorijās, saņemot tās kategorijās "Labākais mūzikls vai kinokomēdija" un "Labākā aktrise mūziklā vai kinokomēdijā" (Stouna). 77. BAFTA kino balvai filma nominēta 11 kategorijās.

 Atsauces 

 Ārējās saites 

Kategorija:2023. gada filmas
Kategorija:Īrijas filmas
Kategorija:Apvienotās Karalistes filmas
Kategorija:ASV filmas
Kategorija:Melnās komēdijas
Kategorija:ASV zinātniskās fantastikas filmas
Kategorija:Apvienotās Karalistes zinātniskās fantastikas filmas
Kategorija:Zinātniskās fantastikas filmas
Kategorija:Fantāzijas filmas
Kategorija:Sirreālisma filmas
Kategorija:Zelta globusa balvas ieguvēji mūzikli vai kinokomēdijas
Kategorija:Searchlight Pictures filmas
Kategorija:Jorga Lantima filmas
Kategorija:Filmas par LGBT tēmu